b'\n_START_ARTICLE_\nSvetovna \xc5\xa1ahovska federacija\n_START_PARAGRAPH_\nSvet\xc3\xb3vna \xc5\xa1\xc3\xa1hovska feder\xc3\xa1cija (angle\xc5\xa1ko World Chess Federation), bolj pogosto kar s kratico FIDE (francosko F\xc3\xa9d\xc3\xa9ration Internationale des \xc3\x89checs) je bila ustanovljena v Parizu 20. julija 1924. Zdru\xc5\xbeuje nacionalne \xc5\xa1ahovske zveze, od leta 1999 je priznana tudi od Mednarodnega olimpijskega komiteja. Predsednik FIDE je od leta 1995 Rus (tudi predsednik ruske republike Kalmikija) Kirsan Iljum\xc5\xbeinov._NEWLINE_FIDE dolo\xc4\x8da in izdaja pravila \xc5\xa1aha, skrbi za pripravo \xc5\xa1ahovskih olimpiad, svetovnega prvenstva in drugih tekmovanj FIDE, podeljuje \xc5\xa1ahovske nazive, izra\xc4\x8dunava igralske ratinge FIDE, izdaja albume najbolj\xc5\xa1ih \xc5\xa1ahovskih problemov._NEWLINE_Geslo FIDE je: Gens una sumus (Ena dru\xc5\xbeina smo)'